ddrg/super_eurlex huggingface dataset:
FI Euroopan unionin virallinen lehti C 156/1

Esitys Euroopan unionin lisätalousarvioksi nro 2 varainhoitovuodeksi 2011 – Neuvoston kanta

2011/C 156/01

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), sellaisena kuin se on viimeksi muutettuna 24 päivänä marraskuuta 2010 annetulla Euroopan parlamentin ja neuvoston asetuksella (EU, Euratom) N:o 1081/2010 (2), ja erityisesti sen 37 artiklan,

sekä katsoo seuraavaa:

— Euroopan unionin yleinen talousarvio varainhoitovuodeksi 2011 hyväksyttiin lopullisesti 15 päivänä joulukuuta 2010 (3),

— Komissio antoi 25 päivänä maaliskuuta 2011 ehdotuksen, joka sisälsi lisätalousarvioesityksen nro 2 varainhoitovuoden 2011 yleiseen talousarvioon,

ON PÄÄTTÄNYT SEURAAVAA:

Ainoa artikla

Neuvoston kanta esitykseen Euroopan unionin lisätalousarvioksi nro 2 varainhoitovuodeksi 2011 vahvistettiin 23 päivänä toukokuuta 2011.

Kannan teksti on kokonaisuudessaan luettavissa ja ladattavissa neuvoston verkkosivustolla osoitteessa http://www.consilium.europa.eu/

Tehty Brysselissä 23 päivänä toukokuuta 2011. Neuvoston puolesta Puheenjohtaja MARTONYI J.

(1) EYVL L 248, 16.9.2002, s. 1, sekä oikaisut EYVL L 25, 30.1.2003, s. 43 ja EUVL L 99, 14.4.2007, s. 18.

(2) EUVL L 311, 26.11.2010, s. 9.

(3) EUVL L 68, 15.3.2011.
FI Euroopan unionin virallinen lehti C 153/9

Ilmoitus henkilöille ja yhteisöille, joihin sovelletaan rajoittavia toimenpiteitä, joista säädetään Iraniin kohdistuvista rajoittavista toimenpiteistä annetuissa neuvoston päätöksessä 2010/413/YUTP ja neuvoston asetuksessa (EU) N:o 961/2010

2011/C 153/05

EUROOPAN UNIONIN NEUVOSTO

Seuraava ilmoitus annetaan tiedoksi henkilöille ja yhteisöille, jotka mainitaan neuvoston päätöksen 2010/413/YUTP (1) liitteessä II ja neuvoston asetuksen (EU) N:o 961/2010 (2) liitteessä VIII.

Euroopan unionin neuvosto on päättänyt, että edellä mainituissa liitteissä luetellut henkilöt ja yhteisöt on lisättävä Iraniin kohdistuvista rajoittavista toimenpiteistä annetussa päätöksessä 2010/413/YUTP ja asetuksessa (EU) N:o 961/2010 tarkoitettuihin luetteloihin henkilöistä ja yhteisöistä, joihin kohdistetaan rajoittavia toimenpiteitä.

Asianomaisia henkilöitä ja yhteisöjä pyydetään kiinnittämään huomiota siihen, että he/ne voivat hakea asetuksen (EU) N:o 961/2010 liitteessä V mainituilla verkkosivuilla ilmoitetuilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 19 artikla).

Asianomaiset henkilöt ja yhteisöt voivat toimittaa neuvostolle hakemuksen siitä, että neuvosto harkitsisi uudelleen päätöstään sisällyttää heidät/ne edellä mainittuihin luetteloihin. Hakemuksen tueksi on liitettävä asianmukaiset asiakirjat, ja se on lähetettävä 31. heinäkuuta 2011 mennessä seuraavaan osoitteeseen:

Council of the European Union General Secretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Asianomaisia henkilöitä ja yhteisöjä pyydetään kiinnittämään huomiota myös siihen, että neuvoston päätökseen voi hakea muutosta unionin yleiseltä tuomioistuimelta Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 195, 27.7.2010, s. 39.

(2) EUVL L 281, 27.10.2010, s. 1.
FI Euroopan unionin virallinen lehti C 153/10

Ilmoitus henkilöille, joihin sovelletaan tiettyihin Valko-Venäjän virkamiehiin kohdistuvia rajoittavia toimenpiteitä koskevissa neuvoston päätöksessä 2010/639/YUTP ja neuvoston asetuksessa (EY) N:o 765/2006 säädettyjä rajoittavia toimenpiteitä

2011/C 153/06

EUROOPAN UNIONIN NEUVOSTO

Seuraava ilmoitus annetaan tiedoksi henkilöille, jotka mainitaan tiettyihin Valko-Venäjän virkamiehiin kohdistuvia rajoittavia toimenpiteitä koskevien neuvoston päätöksen 2010/639/YUTP (1), sellaisena kuin se on täytäntöönpantuna neuvoston täytäntöönpanopäätöksellä 2011/302/YUTP (2), liitteessä III A ja neuvoston asetuksen (EY) N:o 765/2006 (3), sellaisena kuin se on täytäntöönpantuna neuvoston täytäntöönpanoasetuksella (EU) N:o 505/2011 (4), liitteessä I A.

Euroopan unionin neuvosto on päättänyt, että edellä mainituissa liitteissä luetellut henkilöt sisällytetään luetteloon henkilöistä, joihin sovelletaan päätöksessä 2010/639/YUTP ja asetuksessa (EY) N:o 765/2006 säädettyjä rajoittavia toimenpiteitä.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EY) N:o 765/2006 liitteessä II mainituilla verkkosivuilla luetelluilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 3 artikla).

Asianomaiset henkilöt voivat esittää neuvostolle pyynnön, että neuvosto harkitsisi uudelleen päätöstään sisällyttää heidät edellä mainittuihin luetteloihin. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Council of the European Union General Secretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Asianomaisia henkilöitä pyydetään kiinnittämään huomiota myös siihen, että neuvoston päätöksen laillisuuden voi kiistää Euroopan unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 280, 26.10.2010, s. 18.

(2) EUVL L 136, 24.5.2011, s. 91.

(3) EUVL L 134, 20.5.2006, s. 1.

(4) EUVL L 136, 24.5.2011, s. 48.
FI Euroopan unionin virallinen lehti C 153/8

Ilmoitus henkilöille, joihin sovelletaan Syyriaan kohdistettavia rajoittavia toimenpiteitä koskevissa neuvoston päätöksessä 2011/273/YUTP ja neuvoston asetuksessa (EU) N:o 442/2011 tarkoitettuja rajoittavia toimenpiteitä

2011/C 153/04

EUROOPAN UNIONIN NEUVOSTO

Seuraava ilmoitus annetaan tiedoksi henkilöille, jotka mainitaan Syyriaan kohdistettavia rajoittavia toimenpiteitä koskevien neuvoston päätöksen 2011/273/YUTP (1), sellaisena kuin se on täytäntöönpantuna neuvoston täytäntöönpanopäätöksellä 2011/303/YUTP (2), liitteessä ja neuvoston asetuksen (EU) N:o 422/2011 (3), sellaisena kuin se on täytäntöönpantuna neuvoston täytäntöönpanoasetuksella (EU) N:o 504/2011 (4), liitteessä II.

Euroopan unionin neuvosto on päättänyt, että edellä mainituissa liitteissä luetellut henkilöt olisi sisällytettävä luetteloon henkilöistä ja yhteisöistä, joihin sovelletaan päätöksessä 2011/273/YUTP ja asetuksessa (EU) N:o 442/2011 tarkoitettuja rajoittavia toimenpiteitä.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EU) N:o 442/2011 liitteessä III mainituilla verkkosivuilla luetelluilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 6 artikla).

Asianomaiset henkilöt voivat toimittaa neuvostolle pyynnön, että olisi harkittava uudelleen päätöstä sisällyttää heidät edellä mainittuihin luetteloihin, pyyntöä tukevine asiakirjoineen seuraavaan osoitteeseen:

Council of the European Union General Secretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Asianomaisia henkilöitä pyydetään kiinnittämään huomiota myös siihen, että neuvoston päätöksen laillisuuden voi kiistää Euroopan unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 121, 10.5.2011, s. 11.

(2) EUVL L 136, 24.5.2011, s. 95.

(3) EUVL L 121, 10.5.2011, s. 1.

(4) EUVL L 136, 24.5.2011, s. 45.
FI Euroopan unionin virallinen lehti C 135/16

RANSKAN HALLITUKSEN TIEDOKSIANTO EUROOPAN PARLAMENTILLE JA NEUVOSTOLLE,

annettu 28 päivänä toukokuuta 2010,

sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 1 artiklan l alakohdan nojalla tehdystä ilmoituksesta

2011/C 135/10

Viitaten sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 1 artiklan l alakohdan säännöksiin Ranskan hallitus ilmoittaa, että kyseistä asetusta sovelletaan

— UNEDIC-järjestön työttömyysvakuutusjärjestelmään sellaisena kuin se määritellään kansallisten työmarkkinajärjestöjen 19 päivänä helmikuuta 2009 allekirjoittamassa sopimuksessa ja siihen liittyvissä teksteissä (asetuksissa, liitteissä ja soveltamissopimuksissa), jotka on hyväksytty 30 päivänä maaliskuuta 2009 annetulla ministeriön päätöksellä ja joiden voimassaolo on alkanut 1 päivänä huhtikuuta 2009 ja päättyy 31 päivänä maaliskuuta 2011, jäljempänä ’työttömyysvakuutusjärjestelmä’.

Asetuksen (EY) N:o 883/2004 tosiasiallinen soveltaminen työttömyysvakuutusjärjestelmään on vahvistettu alkavaksi 1 päivänä toukokuuta 2010, jolloin mainitun asetuksen soveltaminen alkaa ja sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annettu asetus (ETY) N:o 1408/71 kumotaan ja samalla asetuksen (ETY) N:o 1408/71 1 artiklan j alakohdan ja 97 artiklan mukaisen, työttömyysvakuutusjärjestelmää koskevan edellisen ilmoituksen voimassaolo lakkaa.

Tämä ilmoitus ei liity yksinomaan edellä mainittuun yksittäiseen sopimukseen, vaan se koskee asetuksen (EY) N:o 883/2004 soveltamista Ranskan koko työttömyysvakuutusjärjestelmään, mukaan lukien sen myöhemmät muutokset ja uudet, 19 päivänä helmikuuta 2009 tehdyn sopimuksen korvaavat sopimukset.

(1) EUVL L 166, 30.4.2004, s. 1.
FI Euroopan unionin virallinen lehti C 135/17

RANSKAN HALLITUKSEN TIEDOKSIANTO EUROOPAN PARLAMENTILLE JA NEUVOSTOLLE,

annettu 28 päivänä toukokuuta 2010,

sosiaaliturvajärjestelmien yhteensovittamisesta annetun Euroopan parlamentin ja neuvoston asetuksen (EY) N:o 883/2004 1 artiklan l alakohdan nojalla tehdystä ilmoituksesta

2011/C 135/11

Viitaten 29 päivänä huhtikuuta 2004 annetun asetuksen (EY) N:o 883/2004 (1) 1 artiklan l alakohdan säännöksiin Ranskan hallitus ilmoittaa, että kyseistä asetusta sovelletaan

— työntekijöiden lisäeläkejärjestelmien organisaation (Association pour le régime de retraite complémentaire des salariés, ARRCO) hallinnoimaan palkattujen työntekijöiden lisäeläkejärjestelmään sellaisena kuin se määritellään kansallisten työmarkkinajärjestöjen 8. joulukuuta 1951 allekirjoittamassa sopimuksessa, sen liitteissä ja täydennyksissä,

— toimihenkilöiden eläkelaitosten katto-organisaation (Association générale des institutions de retraite des cadres, AGIRC) hallinnoimaan palkattujen toimihenkilöiden lisäeläkejärjestelmään sellaisena kuin se määritellään toimihenkilöiden eläkkeitä ja sosiaalivakuutusta koskevassa kansallisten työmarkkinajärjestöjen 14. maaliskuuta 1947 allekirjoittamassa kansallisessa työ- ja virkaehtosopimuksessa, sen liitteissä ja täydennyksissä, lukuun ottamatta mainitun sopimuksen 7 artiklaa (sosiaalivakuutuksen etuudet).

Asetuksen (EY) N:o 883/2004 tosiasiallinen soveltaminen näihin kahteen järjestelmään on vahvistettu alkavaksi 1 päivänä toukokuuta 2010, jolloin mainitun asetuksen soveltaminen alkaa ja sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annettu neuvoston asetus (ETY) N:o 1408/71 kumotaan ja samalla asetuksen (ETY) N:o 1408/71 1 artiklan j alakohdan ja 97 artiklan mukaisen, näitä kahta järjestelmää koskevan edellisen ilmoituksen voimassaolo lakkaa.

(1) EUVL L 166, 30.4.2004, s. 1.
1.

European Case Law Identifier -tunnuksen (ECLI) on muodostuttava seuraavista viidestä osasta, joiden on esiinnyttävä luetellussa järjestyksessä: a) lyhenne ’ECLI’; b) sen maan maakoodi, jonka toimivallan nojalla tuomioistuimen päätös tehdään. i) jäsenvaltioiden ja ehdokasmaiden osalta käytetään toimielinten yhteisissä tekstinlaadinnan ohjeissa (1) esitettyjä koodeja; ii) muiden maiden osalta käytetään ISO 3166 alpha-2 -koodeja; iii) Euroopan unionin osalta käytetään koodia ’EU’; iv) kansainvälisten organisaatioiden osalta koodista päättää Euroopan komissio ottaen huomioon Euroopan unionin toimielinten jo käyttämät ’X’:llä alkavat koodit; c) tuomioistuimen lyhenne (jäljempänä ’tuomioistuinkoodi’). Tuomioistuinkoodilla on oltava seuraavat ominaisuudet: i) siinä on oltava vähintään yksi ja enintään seitsemän merkkiä; ii) sen on aina alettava kirjaimella, mutta siinä voi olla myös numeroita; iii) se olisi valittava siten, että se vaikuttaa loogiselta henkilöille, joille kyseessä olevan maan oikeuslaitoksen organisaatio on tuttu; iv) sen on oltava ainakin lyhenne tuomioistuimen nimestä, mutta siihen voi sisältyä myös viittaus kyseisen tuomioistuimen jaostoon, erityisesti jos jaoston nimeäminen on tavallista maan viittauskäytännössä; v) se ei saisi sisältää tietoja asiakirjan tyypistä; vi) se on muodostettava kohtaa 5.1 noudattaen; vii) tuomioistuinkoodi ’XX’ on varattava niiden tuomioistuinten päätöksille, jotka eivät sisälly kyseessä olevan jäsenvaltion kansallisen ECLI-koordinaattorin laatimaan luetteloon (kohta 3.1, 2.a), mukaan lukien muiden maiden tai kansainvälisten tuomioistuinten päätökset, joilla ei ole (vielä) päätöksen tehneen tuomioistuimen jäsenvaltion ECLI:ä; d) päätöksen vuosi, jonka on oltava nelinumeroinen; e) järjestysluku, jonka on oltava yksilöllinen niin, että samalla järjestysluvulla ei saa olla useampaa kuin yksi saman tuomioistuimen tuomio samalta vuodelta. Järjestysluvun enimmäispituus on 25 merkkiä. Järjestysluku voi sisältää pisteitä (’.’), muttei muita välimerkkejä.
FI Euroopan unionin virallinen lehti C 124/13

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY 3 artiklan 2 kohdan mukainen Alankomaiden kuningaskunnan talous-, maatalous- ja innovaatioministerin tiedonanto

2011/C 124/09

Talous-, maatalous- ja innovaatioministeri ilmoittaa vastaanottaneensa lupahakemuksen hiilivetyjen etsimiseksi lohkolla F1, jonka sijainti ilmenee kaivosasetuksen (Mijnbouwregeling, Staatscourant 2002, N:o 245) liitteessä 3 olevasta kartasta.

Talous-, maatalous- ja innovaatioministeri pyytää otsikossa mainitun direktiivin ja kaivoslain (Mijnbouwwet, Staatscourant 2002, N:o 542) 15 pykälän mukaisesti jättämään kilpailevia lupahakemuksia, jotka koskevat hiilivetyjen etsintää Alankomaiden mannerjalustan lohkolla F1.

Luvan myöntämisvaltuudet on annettu talous-, maatalous- ja innovaatioministerille. Edellä mainitun direktiivin 5 artiklan 1 ja 2 kohdassa sekä 6 artiklan 2 kohdassa mainitut perusteet, edellytykset ja vaatimukset on otettu huomioon kaivoslaissa (Staatscourant 2002, N:o 542).

Hakemuksia voi jättää 13 viikon ajan siitä, kun tämä tiedonanto on julkaistu Euroopan unionin virallisessa lehdessä, seuraavaan osoitteeseen:

De minister van Economische Zaken, Landbouw en Innovatie ter attentie van de heer P. Jongerius, directie Energiemarkt ALP A/562 Bezuidenhoutseweg 30 Postbus 20101 2500 EC Den Haag NEDERLAND

Määräajan päättymisen jälkeen jätettyjä hakemuksia ei oteta huomioon.

Lupahakemuksia koskevat päätökset tehdään 12 kuukauden kuluessa määräajan päättymisestä.

Lisätietoja saa puhelimitse seuraavasta numerosta: +31 703797382 (yhteyshenkilö: P.C. de Regt).
Ministry of labour and Social Insurance

Confederation of the Independent Trade Unions

Ministry of Social Affairs of Estonia

Ministery of Social Affairs and Employment

Euroopan tasa-arvoinstituutin hallintoneuvosto

31.5.2013

Jana STANKOVÁ

Eronnut

Varajäsen

Hallitus

Slovakia

Anina BOTOŠOVÁ

Ministry of Labour, Social Affairs and Family of the Slovak Repulic
FI Euroopan unionin virallinen lehti C 227/3

Ilmoitus henkilöille, joihin sovelletaan Syyriaan kohdistettavia rajoittavia toimenpiteitä koskevissa neuvoston päätöksessä 2010/273/YUTP, sellaisena kuin se on täytäntöönpantuna neuvoston täytäntöönpanopäätöksellä 2011/488/YUTP ja neuvoston asetuksessa (EU) N:o 442/2011, sellaisena kuin se on täytäntöönpantuna neuvoston täytäntöönpanoasetuksella (EU) N:o 755/2011, tarkoitettuja rajoittavia toimenpiteitä

2011/C 227/02

EUROOPAN UNIONIN NEUVOSTO

Seuraava ilmoitus annetaan tiedoksi henkilöille, jotka mainitaan Syyriaan kohdistettavia rajoittavia toimenpiteitä koskevien neuvoston päätöksen 2011/273/YUTP, sellaisena kuin se on täytäntöönpantuna neuvoston täytäntöönpanopäätöksellä 2011/488/YUTP (1), liitteessä ja neuvoston asetuksen (EU) N:o 422/2011, sellaisena kuin se on täytäntöönpantuna neuvoston täytäntöönpanoasetuksella (EU) N:o 755/2011 (2), liitteessä II.

Euroopan unionin neuvosto on päättänyt, että edellä mainituissa liitteissä luetellut henkilöt olisi sisällytettävä luetteloon henkilöistä ja yhteisöistä, joihin sovelletaan Syyriaan kohdistettavia rajoittavia toimenpiteitä koskevissa neuvoston päätöksessä 2011/273/YUTP ja neuvoston asetuksessa (EU) N:o 442/2011 tarkoitettuja rajoittavia toimenpiteitä. Mainittujen henkilöiden nimeämisen perusteet esitetään kyseisissä liitteissä.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EU) N:o 442/2011 liitteessä III mainituilla verkkosivuilla luetelluilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 6 artikla).

Asianomaiset henkilöt voivat toimittaa neuvostolle pyynnön, että olisi harkittava uudelleen päätöstä sisällyttää heidät edellä mainittuihin luetteloihin, pyyntöä tukevine asiakirjoineen seuraavaan osoitteeseen:

Council of the European Union General Secretariat DG K Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Asianomaisia henkilöitä pyydetään kiinnittämään huomiota myös siihen, että neuvoston päätöksen laillisuuden voi kiistää Euroopan unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 199, 2.8.2011, s. 74.

(2) EUVL L 199, 2.8.2011, s. 33.
FI Euroopan unionin virallinen lehti C 203/19

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY 3 artiklan 2 kohdan mukainen Tšekin tasavallan ympäristöministeriön tiedonanto

2011/C 203/10

Tšekin tasavallan ympäristöministeriö ilmoittaa vastaanottaneensa hakemuksen hyödyntämisalueen nimeämiseksi hiilivetyjen etsintää ja hyödyntämistä varten. Kyseisen Tšekin tasavallan koillisosassa (Trutnovsko) sijaitsevan alueen rajat käyvät ilmi liitteessä 1 olevasta kartasta.

Tšekin tasavallan ympäristöministeriö pyytää otsikossa mainitun direktiivin sekä mineraalivarojen suojelusta ja käytöstä annetun lain N:o 44/1988 (kaivoslain) 11 §:n ja geologisesta toiminnasta annetun Tšekin kansallisneuvoston lain N:o 62/1988, sellaisena kuin se on muutettuna, 4d §:n mukaisesti luonnollisia ja oikeushenkilöitä, joilla on kaivostoimintaan oikeuttava lupa, (hakijoita) jättämään kilpailevia hakemuksia hyödyntämisalueen nimeämiseksi hiilivetyjen etsintää ja hyödyntämistä varten Tšekin tasavallan koillisosassa (Trutnovsko).

Hakemuksia koskevat päätökset tekee Tšekin tasavallan ympäristöministeriö. Edellä mainitun direktiivin 5 artiklan 1 ja 2 kohdassa sekä 6 artiklan 2 kohdassa mainitut perusteet, edellytykset ja vaatimukset on otettu täysimääräisesti huomioon geologisesta toiminnasta annetussa Tšekin kansallisneuvoston laissa N:o 62/1988, sellaisena kuin se on muutettuna.

Hakemuksia voi jättää 13 viikon ajan siitä, kun tämä tiedonanto on julkaistu Euroopan unionin virallisessa lehdessä, Tšekin tasavallan ympäristöministeriöön seuraavaan osoitteeseen:

RNDr. Martin Holý ředitel odboru horninového a půdního prostředí (geologisen ympäristön ja maaperän suojelusta vastaavan osaston päällikkö) Ministerstvo životního prostředí České republiky (Tšekin tasavallan ympäristöministeriö) Vršovická 65 100 10 Praha 10 ČESKÁ REPUBLIKA

Määräajan päättymisen jälkeen jätettyjä hakemuksia ei oteta huomioon. Lupahakemuksia koskevat päätökset tehdään 12 kuukauden kuluessa määräajan päättymisestä.

Lisätietoja saa puhelimitse seuraavasta numerosta: +420 267122652 (yhteyshenkilö: Jaroslav Česnek).
20.

SUHTAUTUU MYÖNTEISESTI mielenterveyttä ja henkistä hyvinvointia koskevan eurooppalaisen sopimuksen mukaisesti järjestettyjen viiden aihepiirikohtaisen konferenssin tuloksiin (2): — ”Promotion of Mental Health and Well-being of Children and Young People – Making it Happen”, Tukholma, 29.–30.9.2009 — ”Prevention of Depression and Suicide – Making it Happen”, Budapest, 10.–11.12.2009 — ”Mental Health and Well-Being in Older People – Making it Happen”, Madrid, 28.–29.6.2010 — ”Promoting Social Inclusion and Combating Stigma for Better Mental Health and Well-being”, Lissabon, 8.–9.11.2010 — ”Promoting Mental Health and Well-being at Workplaces”, Berliini, 3.–4.3.2011.
7.

ON TYYTYVÄINEN Budapestissä 3. ja 4. maaliskuuta 2011 pidetyn, lapsuusiän rokotuksia ja lasten terveyttä käsitelleen asiantuntijakokouksen "For a Healthy Future of Our Children – Childhood Immunisation" tuloksiin. Kokouksen osallistujat tarkastelivat lapsuusiän immunisaation saavutuksia ja haasteita Euroopan unionissa ja korostivat tarvetta saavuttaa oikea-aikainen ja korkea lapsuusiän immunisaation peitto niin koko väestössä kuin alirokotetuissa väestöryhmissä ja pitää sitä yllä. Kattavuuden seuraamiseksi ja rokotteilla ehkäistävissä olevien tautien valvomiseksi tarvitaan laadukasta tietoa niin maan eri alueiden, koko maan ja EU:n tasolla. Olisi myös koordinoitava ja hiottava niitä viestintästrategioita, jotka kohdennetaan alirokotettuihin väestöryhmiin tai niihin, jotka ovat rokotusten hyötyjen suhteen skeptisiä.